137 (αριθμός)

Το 137 (εκατόν τριάντα επτά) είναι ο φυσικός αριθμός που βρίσκεται μετά από το 136 και πριν από το 138. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 137 συμβολίζεται ως CXXXVII στο ρωμαϊκό σύστημα αρίθμησης και ως ΡΛΖ΄ ή ρλζ΄ στο ελληνικό σύστημα αρίθμησης.

 Μαθηματικά 
Το 137 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 139, κάτι που καθιστά τον 137 μέλος ενός ζεύγους δίδυμων πρώτων και πρώτο αριθμό Τσεν.

 Γεωμετρία 
Το 137 στη γεωμετρία εκφράζει τη χρυσή γωνία. Χρησιμοποιώντας δύο ακτίνες για να διαιρέσετε έναν κύκλο, σύμφωνα με τον κανόνα της χρυσής τομής, θα πάρετε δύο γωνίες, μια περίπου των 137° και μια περίπου των 222°Αναστάσιος Ν. Πανάς. 137: Ο μαγικός αριθμός της Δημιουργίας. youmagazine.gr. 4 Σεπτεμβρίου 2018. Ανακτήθηκε στις 11/02/2024..

 Φυσική 
Από τις αρχές της δεκαετίας του 1900, οι φυσικοί υπέθεταν ότι ο αριθμός 137 αποτελεί τον κεντρικό πυρήνα της Θεωρίας της Μεγάλης Ενοποίησης που σχετίζεται και ενοποιεί τις θεωρίες του ηλεκτρομαγνητισμού, της κβαντικής μηχανικής και της βαρύτηταςΔρ. Αθηνά Μελή, Αρθρογράφος - Καθηγήτρια Αστροφυσικής - ερευνήτρια - λογοτέχνης. 137 - Ένας μυστηριώδης αριθμός. Γιατί η Φύση επιμένει σε αυτόν τον αριθμό;. huffingtonpost.gr. 07/12/2019. Ανακτήθηκε στις 11/02/2024..

Στη φυσική ο αριθμός 137 αντιπροσωπεύει τη σταθερά που αποκαλείται «σταθερά λεπτής υφής», και είναι ο τρόπος που οι φυσικοί περιγράφουν την πιθανότητα που ένα ηλεκτρόνιο απορροφά ή εκπέμπει ένα φωτόνιο.

Στο Ατομικό πρότυπο του Μπορ και στην εξίσωση Ντιράκ, το πλέον εσωτερικό ηλεκτρόνιο ενός ατόμου, με ατομικό αριθμό 137 υπολογίζεται ότι θα προσεγγίζει την ταχύτητα του φωτός, ενώ είναι αδύνατο να υπάρξει άτομο με ατομικό αριθμό 138 ή μεγαλύτερο από το 137.

 Ψυχολογία και μυστικισμός 
Σύμφωνα με το βιβλίο «Ο ψυχαναλυτής, ο φυσικός και ο αριθμός 137» (αγγλικός τίτλος "Jung, Pauli, and the Pursuit of a Scientific Obsession") του Arthur I. Miller, Ομότιμου Καθηγητή Ιστορίας και Φιλοσοφίας της Επιστήμης στο Πανεπιστημιακό Κολέγιο του Λονδίνου, ο ψυχίατρος και ψυχαναλυτής Καρλ Γιουνγκ και ο νομπελίστας φυσικός Βόλφγκανγκ Πάουλι ένωσαν τις δυνάμεις τους στην προσπάθειά τους να αποδείξουν πως ο αριθμός 137 είναι η αρχή των πάντωνArthur I. Miller. Ο ψυχαναλυτής, ο φυσικός και ο αριθμός 137. Μετάφραση: Νίκος Αποστολόπουλος. Επιμέλεια: Θεοφάνης Γραμμένος. Τραυλός. Αθήνα. 2010. ISBN 978-960-6640-65-0. Ανακτήθηκε στις 11/02/2024..

 Αλλού 
Ο αριθμός 137 εμφανίζεται εκτός των Μαθηματικών και της Φυσικής, στις Θρησκείες, στον Εσωτερισμό, στη Μουσική και αλλού. Μέχρι στιγμής δεν υπάρχει καμία εξήγηση γιατί το 137 εμφανίζεται τόσο συχνά ως σταθερά σε υπολογισμούς της φυσικής, μαθηματικών και αλλού.

 Σημειώσεις 

 Παραπομπές 

 Εξωτερικοί σύνδεσμοι 

 By: Patrick J. Kiger & Austin Henderson. The Enigma of 137: Science's Most Magical Number. howstuffworks.com. Updated: Aug 25, 2023. Ανακτήθηκε στις 11/02/2024.
 Tom Hartsfield. The strange number 1/137 shows up everywhere in physics. What does it mean?. bigthink.com. 29/10/2022. Ανακτήθηκε στις 11/02/2024.
 Dr. Katie Spalding. The Most Important Number? It's 137. This Is Why. iflscience.com. June 17, 2022. Ανακτήθηκε στις 11/02/2024. 

Κατηγορία:Πρώτοι αριθμοί Τσεν
Κατηγορία:Δίδυμοι πρώτοι αριθμοί
Κατηγορία:Χρυσή τομή
Κατηγορία:Φυσική
Κατηγορία:Ψυχολογία